**Proiect**

**INSTRUCȚIUNE**

**privind organizarea învăţămîntului individual la domiciliu**

**Secțiunea 1-a
Dispoziţii generale**

1. Instrucțiunea privind organizarea învăţămîntului individual la domiciliu este elaborată în conformitate cu prevederile art. 35 din Codului Educaţiei (Decretul Preşedintelui nr. 1345 din 03 octombrie 2014).
2. Obiectul prezentei instrucțiuni îl constituie organizarea învăţămîntului la domiciliu ca formă a procesului educaţional formal.
3. Scopul învăţămîntului individual la domiciliu este asigurarea dreptului la educaţie pentru elevul aflat în imposibilitatea frecventării instituției de învățămînt.
4. Obiectivele organizării învăţămîntului individual la domiciliu sînt:
5. asigurarea continuităţii incluziunii copilului în proces educaţional, care să permită elevului să promoveze anul de studiu în curs sau să participe la evaluările organizate pentru finalizarea unui nivel de învăţămînt;
6. asigurarea coerenţei între mediul şcolar şi mediul de învăţămînt de la domiciliul elevului;
7. asigurarea unui cadru de acţiune comună a specialiștilor din diverse domenii în scopul dezvoltării și educației elevului (cadre didactice, medicale, sociale).
8. Procesul educaţional la domiciliu se axează pe următoarele principii:
9. principiul interesului superior al copilului;
10. principiul drepturilor şi şanselor egale;
11. principiul non-discriminării, toleranței și valorificării tuturor diferențelor;
12. principiul individualizării procesului educațional și dezvoltării la maximum a potențialului copilului.
13. Învăţămîntul individual la domiciliu se organizează pe o perioadă de timp determinată, pentru elevul care, din cauza gravității deficienţelor funcţionale individuale provocate de afecţiuni, traume, atestă limitări şi restricţii temporare sau permanente de participare în procesul educaţional organizat în instituţia de învăţămînt preuniversitar.
14. La nivel central, monitorizarea prezentei Instrucţiunii este realizată de către Ministerul Educaţiei şi Centrul republican de asistență psihopedagogică, la nivel raional de organul local de specialitate în domeniul învățămîntului al administraţiei publice locale de nivelul al doilea și UTA Găgăuzia (în continuare – organul local de specialitate în domeniul învățămîntului) şi la nivel local de instituţia de învăţămînt.

**Secțiunea a 2-a
Organizarea învăţămîntului individual la domiciliu**

1. Procesul de organizare a învățămîntului individual la domiciliu include realizarea evaluării complexe a dezvoltării copilului, determinarea dizabilității și capacității de participare, emiterea deciziei organului local de specialitate în domeniul învățămîntului, organizarea și desfășurarea procesului educațional individual de către instituția de învățămînt.
2. Evaluarea complexă a dezvoltării copilului se realizează de către Serviciul de asistență psihopedagogică, în baza referirii cazului de către instituția de învățămînt, instituţii şi structuri din domeniul de protecţie şi suport pentru copil (autorităţi locale, centre de plasament, comunitare, etc.) sau la adresarea directă a părinţilor, a copilului (16-18 ani).
3. În rezultatul evaluării complexe, Serviciul de asistență psihopedagogică elaborează Raportul, care conține concluziile și recomandările corespunzătoare, precum și concluzia generală de identificare/neidentificare a cerințelor educaționale speciale, perioada de reevaluare, forma de incluziune în procesul educațional şi serviciile de suport.
4. Determinarea dizabilității și eliberarea, după caz, a certificatului de dizabilitate și capacitate de muncă și a programului individual de reabilitare şi incluziune socială se realizează de către Consiliul Naţional pentru Determinarea Dizabilităţii şi Capacităţii de Muncă sau structurile sale teritoriale se realizează în conformitate cu legislația în vigoare (Hotărîrea Guvernului nr. 65 din 23.01.2013 Cu privire la determinarea dizabilității și capacității de muncă, și Ordinul Ministrului Sănătății nr. 165 din 21.02.2013 Cu privire la organizarea trimiterii la expertizare pentru determinarea dizabilității și capacității de muncă).
5. Copilul trimis spre expertizare la Consiliul Naţional pentru Determinarea Dizabilităţii şi Capacităţii de Muncă sau structurile sale teritoriale va deţine obligatoriu raportul de evaluare complexă a dezvoltării copilului elaborat de Serviciul de asistență psihopedagogică raional/municipal.
6. Decizia privind organizarea învăţămîntului individual la domiciliu se confirmă prin ordinul organului local de specialitate în domeniul învățămîntului emis în temeiul cererii părinţilor/reprezentanţilor legali ai copilului, la care se anexează certificatul de dizabilitate şi capacitate de muncă și programul individual de reabilitare şi incluziune socială eliberat de către Consiliul Naţional pentru Determinarea Dizabilităţii şi Capacităţii de Muncă sau structurile sale teritoriale și copia raportului de evaluare complexă a dezvoltării copilului întocmit de Serviciul de asistență psihopedagogică raional/municipal.
7. Instituția de învățămînt din circumscripția unde se află elevul respectiv organizează învăţămîntul la domiciliu, aprobă orarul și efectuează monitorizarea activității cadrelor didactice la domiciliul elevului.
8. Orarul lecţiilor,coordonat cu părinţii copilului, se aprobă de Consiliul de administrare al instituţiei de învăţămînt, pînă la demararea anului şcolar sau nu mai tîrziu de două săptămîni de la emiterea ordinului organului local de specialitate în domeniul învățămîntului cu privire la organizarea învăţămîntului individual la domiciliu.
9. Organizarea procesului educațional pentru elevul care parcurge disciplinele de studiu în baza curriculumului general pentru învăţămîntul primar, gimnazial şi liceal se realizează în baza Planului de învățămînt (anexa 1), întocmit de către directorul adjunct responsabil de activitatea de instruire, aprobat de conducătorul instituției.
10. Organizarea procesului educațional la domiciliu pentru elevul din ciclul primar sau gimnazial, care parcurge disciplinele de studiu în baza curriculumului adaptat/modificat învăţămîntul se organizează în conformitate cu Planul educaţional individualizat, elaborat şi aprobat în modul stabilit de Ministerul Educaţiei în cuantumul de ore indicat în anexa 1.
11. Prin decizia Consiliului profesoral, învățămîntului la domiciliu poate fi organizat și realizat, la una sau mai multe discipline, prin utilizarea tehnologiilor asistive.
12. Prin decizia Consiliului profesoral, procesul educaţional la domiciliu pentru elevul din ciclul liceal poate fi organizat, la una sau mai multe discipline de studiu incluse în planul de învățămînt la domiciliu, în baza curriculumului general, prin învăţămînt la distanţă, în conformitate cu prevederile normative în vigoare, cu condiţia asigurării de către instituţia de învăţămînt a echipamentului .
13. Elevul cu învăţămînt la domiciliu se înscrie în Catalogul clasei, în care se trec notele medii semestriale și anuale la disciplinele de studiu , menţiunile privind promovarea din clasă în clasăsau absolvirea treptei de învăţămînt.
14. Pentru elevul cu învăţămînt la domiciliu se întocmește un registru individual în care se duce evidența orelor, temelor predate şi se introduc rezultatele/notele evaluărilor curente, tematice, finale la disciplinele de studiu conforme planului individual de învățămînt.
15. Evaluarea rezultatelor şcolare, avînd ca obiectiv evaluarea nivelului de dezvoltare a competențelor elevului se realizează, în baza standardelor educaţionale de stat sau a Planului educaţional individualizat.
16. Examenele de absolvire a învăţămîntului gimnazial şi liceal, organizat prin învăţămînt individual la domiciliu, se desfăşoară în baza prevederilor actelor normative elaborate de entitatea națională cu funcții de evaluare și examinare şi aprobat de Ministerul Educației.
17. Elevul, pentru care este stabilit învățămîntul individual la domiciliu, poate beneficia de servicii de suport, recomandate de Serviciul raional/municipal de asistență psihopedagogică în baza raportului de evaluare complexă a dezvoltării copilului și incluse în Planul educațional individualizat.
18. Elevul cu învățămînt la domiciliu poate fi inclus în activități educaționale non-formale, inclusiv de socializare, cu implicarea altor persoane (specialiști relevanți care activează în localitate: din domeniul sănătății/asistenței sociale/culturii, elevi, studenţi, etc.), pe bază de voluntariat, cu acordul părinților. Instituția de învățămînt va monitoriza activitatea de voluntariat a elevilor și studenților.
19. Administrația instituției de învățămînt organizează, și monitorizează desfășurarea lecțiilor la domiciliu în conformitate cu orarul aprobat, realizarea curriculei şi acordă asistență metodologică specialiștilor care realizează învăţămîntul individual la domiciliu.

**Secțiunea a 3-a**

**Finanțarea instruirii individuale la domiciliu**

1. Finanţarea învăţămîntului individual la domiciliu se realizează din bugetul instituţiei de învăţămînt, calculat în baza de cost standard per elev, în conformitate cu procedurile stabilite în actele normative în vigoare.
2. Remunerarea muncii cadrului didactic care desfășoară învăţămîntul individual la domiciliu se efectuează în conformitate cu prevederile normative în vigoare.
3. În cazul în care domiciliul copilului este în altă localitate, decît în cea în care se află instituția de învățămînt, cadrului didactic i se asigură transport sau cheltuielile de deplasare.

**Anexa nr. 1**

Anexa nr.\_\_\_

la nr.\_\_\_\_\_din \_\_\_\_\_\_\_\_\_\_\_\_2014

**PLANUL de învățămînt**

**pentru învăţămîntul individual la domiciliu**

Planul pentru clasele I-IX

|  |  |  |
| --- | --- | --- |
|  Aria curricularăDisciplina | Învăţămîntul primar | Învăţămîntul gimnazial |
| Clasele/numărul de ore |
| I | II | III | IV | V | VI | VII | VIII | IX |
| 1. Limbă şi comunicare
 |
| 1.Limba de instruire | 4 | 3,5 | 3,5 | 3,5 | 3 | 3 | 2,5 | 2,5 | 2,5 |
| 2.Limba străină | - | 1 | 1 | 1 | 1 | 1 | 1 | 1 | 1 |
| B. Matematică şi ştiinţe |
| 1.Matematică | 2 | 2 | 2 | 2 | 2 | 2 | 2 | 2 | 2 |
| 2.Ştiinţe | - | 0,5 | 0,5 | 0,5 | 0,5 | - | - | - | - |
| 3.Biologie | - | - | - | - | - | 0,5 | 1 | 1 | 1 |
| 4.Fizică | - | - | - | - | - | 0,5 | 1 | 1 | 1 |
| 5.Chimie | - | - | - | - | - | - | 0,5 | 1 | 1 |
| 6.Informatică | - | - | - | - | - | - | 0,5 | 0,5 | 0,5 |
| 1. Educaţie socio-umanistică
 |
| 1.Istoria românilor şi universală | - | - | - | 0,5 | 1 | 1 | 1 | 1 | 1 |
| 2.Geografie | - | - | - | - | 0,5 | 0,5 | 0,5 | 0,5 | 0,5 |
| 3.Educaţie civică | - | - | - | - | 0,5 | 0,5 | 0,5 | 0,5 | 0,5 |
| **Număr de ore** | **6** | **7** | **7** | **7,5** | **8,5** | **9,5** | **11** | **11** | **11** |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

**PLANUL de învățămînt**

**pentru instruirea individuală la domiciliu**

**Planul-cadru pentru clasele X – XII**

|  |  |
| --- | --- |
|  Aria curricularăDisciplina | Profilul, numărul de ore pe clase |
| Umanistic | Real |
| X | XI | XII | X | XI | XII |
| 1. Limbă şi comunicare
 |
| 1.Limba de instruire | 2,5 | 2,5 | 2,5 | 2 | 2 | 2 |
| 2.Limba străină I | 1,5 | 1,5 | 1,5 | 1,5 | 1,5 | 1,5 |
| 3.Limba străină II | 1 | 1 | 1 | - | - | - |
| 4.Literatura universală | 0,5 | 1 | 1 | - | - | - |
| 1. Matematică şi ştiinţe
 |
| 1.Matematică | 1,5 | 1,5 | 1,5 | 2,5 | 2,5 | 2,5 |
| 2.Fizică.Astronomie | 1 | 1 | 1 | 1,5 | 1,5 | 2 |
| 3.Chimie | 0,5 | 0,5 | 0,5 | 1,5 | 1 | 1,5 |
| 4.Biologie | 0,5 | 0,5 | 0,5 | 1 | 1,5 | 1,5 |
| 1. Educaţie socio-umanistică
 |
| 1.Istoria românilor şi universală | 1,5 | 1,5 | 1,5 | 1 | 1 | 1 |
| 2.Geografie | 1 | 1 | 0,5 | 1 | 1 | 0,5 |
| 3.Educaţie civică | 0,5 | 0,5 | 0,5 | 0,5 | 0,5 | 0,5 |
|  | 1. Tehnologii
 |
| 1.Informatică | 0,5 | 0,5 | 0,5 | 1 | 1 | 1 |
| **Număr de ore** | **12,5** | **13** | **12,5** | **13,5** | **13,5** | **14** |